title: 2013/604/EU: Europa-Parlamentets afgørelse af 17. april 2013 om decharge for gennemførelsen af budgettet for Eurojust for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Eurojust for regnskabsåret 2011

text:
               16.11.2013

               DA

               Den Europæiske Unions Tidende

               L 308/308

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Eurojust for regnskabsåret 2011
   (2013/604/EU)
   EUROPA-PARLAMENTET,

               —

               der henviser til det endelige årsregnskab for Eurojust for regnskabsåret 2011,

               —

               der henviser til Revisionsrettens beretning om årsregnskabet for Eurojust for regnskabsåret 2011 med Eurojusts svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet (4), særlig artikel 36,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0072/2013),

               1.

               meddeler den administrerende direktør for Eurojust decharge for gennemførelsen af Eurojusts budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Eurojust, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 180.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EFT L 63 af 6.3.2002, s. 1.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Eurojust for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Eurojust for regnskabsåret 2011,

                  —

                  der henviser til Revisionsrettens beretning om årsregnskabet for Eurojust for regnskabsåret 2011 med Eurojusts svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet (4), særlig artikel 36,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0072/2013),

                  A.

                  der henviser til, at Eurojust, som ligger i Haag, blev oprettet ved Rådets afgørelse 2002/187/RIA,

                  B.

                  der henviser til, at Revisionsretten har fastslået, at den har fået rimelig sikkerhed for, at Eurojusts årsregnskab for regnskabsåret 2011 er rigtigt, og at de underliggende transaktioner er lovlige og formelt rigtige,

                  C.

                  der henviser til, at Parlamentet den 10. maj 2012 meddelte decharge til Eurojusts administrerende direktør for gennemførelsen af Eurojusts budget for regnskabsåret 2010 (6) og i beslutningen med bemærkningerne til afgørelsen bl.a.:

                              —

                              opfordrede Eurojust til at underrette dechargemyndigheden om de foranstaltninger, der var truffet for at undgå bevillingsfremførsler

                              —

                              udtrykte bekymring over, at Revisionsretten igen havde konstateret svagheder i planlægningen og gennemførelsen af ansættelsesprocedurerne, og navnlig bemærkede, at andelen af ledige stillinger stadig var for høj (13 %) om end lavere end i 2009 (24 %) og i 2008 (28 %)

                              —

                              opfordrede Eurojust til at udarbejde en flerårig it-strategi både med hensyn til drift og support

                              —

                              indtrængende opfordrede Eurojust til på en passende måde at imødekomme henstillingerne fra Den Interne Revisionstjeneste (IAS) og underrette dechargemyndigheden om, hvilke foranstaltninger der var blevet truffet i den henseende

                  D.

                  der henviser til, at Eurojusts budget for regnskabsåret 2011 var på 31 357 900,47 EUR sammenlignet med 32 241 523,92 EUR i 2010, hvilket er et fald på 2,91 %,

                  E.

                  der henviser til, at Unionens bidrag til Eurojusts budget for 2011 var på 31 333 740 EUR sammenlignet med 30 163 220 EUR i 2010, hvilket svarer til en stigning på 5,20 %,

                  F.

                  der henviser til, at balancen på resultatopgørelsen for Eurojust i 2011 var positiv og lå på i alt 2 496 985,21 EUR,

         Budgetmæssig og økonomisk forvaltning

                  1.

                  konstaterer på baggrund af regnskabet for 2011, at Eurojust fik bevilget 31 733 740 EUR fra Unionens almindelige budget, hvoraf 31 333 740 EUR blev indkasseret; noterer sig desuden, at budgettet bestod af ikke-opdelte bevillinger;

                  2.

                  bemærker, at Eurojust i 2011 indgik forpligtelser for henholdsvis 93 %, 99 % og 96 % af bevillingerne under afsnit I (Personaleudgifter), afsnit II (Driftsudgifter) og afsnit III (Aktionsudgifter); bemærker, at Eurojusts gennemførelsesgrad for betalingsbevillinger er 90 % under afsnit I, 78 % under afsnit II og 58 % under afsnit III, og opfordrer derfor Eurojust til at gennemføre specifikke forbedringer til at forbedre sin budgetteringsprocedure og gennemførelsesgraden for betalinger; bemærker desuden, at der blev afviklet i alt 7 300 transaktioner (forpligtelser og betalinger);

                  3.

                  konstaterer på baggrund af årsregnskabet, at Eurojust i 2010 fik bevilget 2 159 000 EUR fra Kommissionen til deltagelse i strafferetsprogrammer (fælles efterforskningshold); fastslår endvidere, at Eurojust ikke modtog noget bidrag i 2011;

         Opfølgning på henstillingerne fra decharge 2010

                  4.

                  beklager, at Eurojust ikke har aflagt beretning for dechargemyndigheden om de foranstaltninger, der er vedtaget og gennemført på baggrund af dechargemyndighedens anbefalinger fra 2010, som krævet i rammefinansforordningens artikel 96, stk. 2; opfordrer Eurojust til at aflægge denne beretning snarest muligt, således at dechargemyndigheden kan vurdere, om der er gjort fremskridt;

                  5.

                  opfordrer Eurojust til i overensstemmelse med rammefinansforordningens artikel 96, stk. 2, rettidigt i forhold til dechargeproceduren at aflægge beretning vedrørende dechargeproceduren for 2011;

         Fremførte bevillinger

                  6.

                  konstaterer på grundlag af Revisionsrettens beretning, at betalingsbevillinger på 6 448 762 EUR var blevet fremført fra 2010 til 2011; bemærker desuden, at af det fremførte beløb måtte 1,3 millioner EUR annulleres i 2011; erindrer om, at Revisionsretten i sin beretning for regnskabsåret 2010 havde understreget, at så stor en andel af fremførsler var for meget;

                  7.

                  fastslår på grundlag af Revisionsrettens beretning, at betalingsbevillinger på 5 187 289 EUR (16 % af de samlede betalingsbevillinger) er blevet fremført til 2012, og at af dette beløb vedrører 3,1 million EUR afsnit III (aktionsbevillinger), hvilket svarer til 39 % af betalingsbevillingerne under afsnit III; opfordrer Eurojust til at underrette dechargemyndigheden om de skridt, der er blevet taget for at udbedre denne mangel, eftersom denne andel er for stor og i strid med princippet om budgettets etårighed;

                  8.

                  bemærker, at budgettet for afsnit I er steget med 7 % siden 2010, hvilket afspejler de øgede personaleomkostninger og dermed forbundne udgifter;

                  9.

                  noterer sig, at næsten 99 % af midlerne under afsnit II »driftsudgifter« blev forpligtet i 2011; noterer sig desuden, at gennemførelsesgraden for betalinger var 78 % sammenlignet med 72 % i 2010;

                  10.

                  konstaterer, at næsten 96 % af midlerne blev forpligtet under afsnit III i 2011, medens gennemførelsesgraden for betalinger var 58 % i 2011 sammenlignet med 59 % i 2010; opfordrer Eurojust til at informere dechargemyndigheden om de foranstaltninger, der træffes for at udbedre denne mangel, eftersom den lave gennemførelsesgrad tyder på vanskeligheder med planlægningen eller gennemførelsen af Eurojusts aktiviteter;

         Regnskabssystem

                  11.

                  konstaterer på grundlag af årsregnskabet, at Eurojust har anvendt det periodiserede regnskabsføringssystem, som er det regnskabssystem, Kommissionen anvender til budgetregnskabet; noterer sig endvidere, at budgetoplysningerne er integreret i ét system, der har SAP som »back-end« for regnskabsdelen;

         Overførsler

                  12.

                  konstaterer på grundlag af årsregnskabet, at der i alt var 12 budgetoverførsler i løbet af 2011;

         Lokaler

                  13.

                  noterer sig på grundlag af Eurojusts årsberetning for 2011, at der er opnået enighed med Nederlandene, som værtsmedlemsstat, om Eurojusts nye lokaler i 2015 ved hjælp af samarbejdsaftalen af 30. juni 2011 og med EU-institutionerne vedrørende de budgetmæssige virkninger;

         Ansættelsesprocedurer

                  14.

                  bemærker, at Revisionsretten endnu en gang havde konstateret svagheder i gennemførelsen af ansættelsesprocedurer; opfordrer derfor Eurojust til at udarbejde en omfattende rekrutteringshandlingsplan med henblik på væsentligt at reducere antallet af ledige stillinger og til at underrette dechargemyndigheden om de foranstaltninger, der træffes; mener, at nogle af personalevedtægtens bestemmelser vil kunne udgøre en anseelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

                  15.

                  konstaterer på grundlag af årsberetningen, at antallet af personer, der arbejdede i Eurojust i 2011, var 269, fordelt på følgende måde:

                              —

                              42 anklagere, dommere eller polititjenestemænd med tilsvarende kompetence, der var udstationeret af medlemsstaterne, assisteret af 15 nationale eksperter i nationale forbindelseskontorer

                              —

                              210 personer, der var ansat i henhold til personalevedtægten, assisteret af to nationale eksperter i administrationen;

         Resultater

                  16.

                  konstaterer, at det antal sager, i forbindelse med hvilke medlemsstaterne anmodede om Eurojusts hjælp til at bekæmpe alvorlig grænseoverskridende kriminalitet, steg fra 1 421 sager i 2010 til 1 441 sager i 2011; tager navnlig til efterretning, at der i 2011 registreredes 218 tilfælde af svig, og at antallet af koordineringsmøder i forbindelse med svig steg fra 17 i 2010 til 58 i 2011; glæder sig over den omstændighed, at Eurojust samme år sammen med holdet vedrørende finansiel og økonomisk kriminalitet afsluttede det strategiske projekt om bedre udveksling af oplysninger og gensidig retshjælp mellem medlemsstaternes judicielle myndigheder vedrørende momssvig;

                  17.

                  tager ad notam, at der i 2011 registreredes 26 tilfælde af korruption imod 31 tilfælde i 2010; fremhæver, at antallet af koordineringsmøder steg fra 11 i 2010 til 19 i 2011; glæder sig over den omstændighed, at et fælles efterforskningshold om korruption samme år opnåede et positivt resultat med et medlemsstatsfirma, som betalte en erstatning på ca. 3 000 000 EUR efter en grænseoverskridende korruptionssag med globale aspekter;

                  18.

                  konstaterer, at Revisionsretten atter har understreget behovet for at genoverveje definitionen af direktørens og Eurojust-kollegiets respektive roller og ansvarsområder; gør opmærksom på, at det agter at behandle dette spørgsmål i forbindelse med den næste revision af Rådets afgørelse 2002/187/RIA til regulering af Eurojust;

                  19.

                  tager til efterretning, at der er indgået en samarbejdsaftale med værtslandet om Eurojusts nye lokaler fra 2015 og frem;

                  20.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (7) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 180.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EFT L 63 af 6.3.2002, s. 1.

         (5)  EFT L 357 af 31.12.2002, s. 72.

         (6)  EUT L 286 af 17.10.2012, s. 267.

         (7)  Vedtagne tekster, P7_TA(2013)0134 (Se side 374 i denne EUT).


title: 2012/610/EU: Europa-Parlamentets afgørelse af 10. maj 2012 om decharge for gennemførelsen af budgettet for fællesforetagendet for brændselsceller og brint for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet for brændselsceller og brint for regnskabsåret 2010

text:
               17.10.2012

               DA

               Den Europæiske Unions Tidende

               L 286/328

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for fællesforetagendet for brændselsceller og brint for regnskabsåret 2010
   (2012/610/EU)
   EUROPA-PARLAMENTET,

               —

               der henviser til det endelige årsregnskab for fællesforetagendet for brændselsceller og brint for regnskabsåret 2010,

               —

               der henviser til Revisionsrettens beretning om årsregnskabet for fællesforetagendet for brændselsceller og brint for regnskabsåret 2010, med fællesforetagendets svar (1),

               —

               der henviser til Rådets henstilling af 21. februar 2012 (06086/2012 — C7-0050/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Rådets forordning (EF) nr. 521/2008 af 30. maj 2008 om oprettelse af fællesforetagendet for brændselsceller og brint (3),

               —

               der henviser til Rådets forordning (EU) nr. 1183/2011 af 14. november 2011 om ændring af forordning (EF) nr. 521/2008 om oprettelse af fællesforetagendet for brændselsceller og brint (4),

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0110/2012),

               1.

               meddeler den administrerende direktør for fællesforetagendet for brændselsceller og brint decharge for gennemførelsen af fællesforetagendets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for fællesforetagendet for brændselsceller og brint, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 368 af 16.12.2011, s. 40.

      (2)  EFT L 248 af 16.9.2002, s. 1.

      (3)  EUT L 153 af 12.6.2008, s. 1.

      (4)  EUT L 302 af 19.11.2011, s. 3.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for fællesforetagendet for brændselsceller og brint for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for fællesforetagendet for brændselsceller og brint for regnskabsåret 2010,

                  —

                  der henviser til Revisionsrettens beretning om årsregnskabet for fællesforetagendet for brændselsceller og brint for regnskabsåret 2010, med fællesforetagendets svar (1),

                  —

                  der henviser til Rådets henstilling af 21. februar 2012 (06086/2012 — C7-0050/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Rådets forordning (EF) nr. 521/2008 af 30. maj 2008 om oprettelse af fællesforetagendet for brændselsceller og brint (3),

                  —

                  der henviser til Rådets forordning (EU) nr. 1183/2011 af 14. november 2011 om ændring af forordning (EF) nr. 521/2008 om oprettelse af fællesforetagendet for brændselsceller og brint (4),

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0110/2012),

                  A.

                  der henviser til, at fællesforetagendet for brændselsceller og brint (fællesforetagendet) blev oprettet i maj 2008 for en periode indtil 31. december 2017 for at fokusere på at udvikle markedsapplikationer og derved fremme yderligere industrielle indsatser i retning af en hurtig ibrugtagning af brændselscelle- og brintteknologier,

                  B.

                  der henviser til, at fællesforetagendet kun har haft økonomisk uafhængighed siden november 2010,

                  C.

                  der henviser til, at Revisionsretten har fastslået, at den har fået rimelig sikkerhed for, at fællesforetagendets årsregnskab for regnskabsåret 2010 er rigtigt, og at de underliggende transaktioner er lovlige og formelt rigtige,

                  D.

                  der henviser til, at de stiftende medlemmer af fællesforetagendet for brændselsceller og brint er Unionen repræsenteret ved Kommissionen og European Fuel Cell and Hydrogen Joint Technology Initiative Industry Grouping (herefter industrigruppen),

                  E.

                  der henviser til, at det maksimale bidrag for hele perioden fra Unionen til fællesforetagendet er 470 000 000 EUR, som skal udbetales fra budgettet for det syvende rammeprogram for forskning,

                  F.

                  der henviser til, at fællesforetagendets budget for regnskabsåret 2010 beløb sig til 97 400 000 EUR,

         Budgetstyring og økonomisk forvaltning

                  1.

                  ser af fællesforetagendets endelige regnskab for regnskabsåret 2010, at dets budget blev forvaltet af GD FTU fra den 1. januar 2010 til den 14. november 2010; konstaterer, at fællesforetagendet blev uafhængigt den 15. november 2010;

                  2.

                  anerkender ud fra det endelige regnskab, at fællesforetagendet i løbet af 2010 har foretaget to budgetændringer; anerkender navnlig, at:

                              —

                              den første budgetændring havde til formål at omstrukturere udgiftsposterne efter fællesforetagendets behov og at omfordele indtægterne under hensyntagen til fællesforetagendets sene uafhængighed i 2010

                              —

                              den anden budgetændring samlede to indtægtsposter på baggrund af et ønske fra Kommissionen;

                  3.

                  fastslår på baggrund af det endelige årsregnskab, at den administrerende direktør i 2010 godkendte tre budgetoverførsler, som tilsammen udgjorde 0,11 % af betalingsbevillingerne for 2010;

                  4.

                  ser af det endelige regnskab, at fællesforetagendet for 2010 havde en budgetgennemførelsesgrad på 99,01 % i forpligtelsesbevillinger og på 88,7 % i betalingsbevillinger; bemærker navnlig:

                              —

                              den lave gennemførelsesgrad for personalebevillinger både i forpligtelses- og betalingsbevillinger, nemlig henholdsvis 19,14 % og 13,63 %, hvilket hovedsagelig skyldes forsinkelser i personalerekrutteringen

                              —

                              den lave gennemførelsesgrad for infrastrukturelle betalingsbevillinger, nemlig 15,39 %, hvilket hænger sammen med fællesforetagendets sene uafhængighed;

                        anmoder fællesforetagendet om over for dechargemyndigheden at forklare forsinkelserne i rekrutteringen; opfordrer endvidere fællesforetagendet til at informere dechargemyndigheden om, hvilke forholdsregler der er vedtaget og iværksat for at rette op på situationen og muliggøre en højere gennemførelsesprocent af dets budget, både hvad angår forpligtelser og betalinger;

                  5.

                  konstaterer, at alle de operationelle udbetalinger til modtagere for 2010 fandt sted i løbet af de sidste seks uger af 2010;

         Interne kontrolsystemer

                  6.

                  opfordrer fællesforetagendet og især dets regnskabsfører til at formalisere og validere de underliggende forretningsprocesser, som det kræves i henhold til dets finansielle bestemmelser;

                  7.

                  tager til efterretning, at Revisionsretten bemærker, at fællesforetagendet har et i forhold til dets størrelse og formål utilstrækkeligt niveau for it-administration og it-praksis; understreger imidlertid, at formaliseringen af politikker og procedurer i den strategiske it-planlægningscyklus, klassifikationen af data i henseende til krav om fortrolighed og integritet samt kontinuitetsplanen og katastrofeberedskabsplanen halter bagefter; opfordrer fællesforetagendet til at rette op på situationen og aflevere en opdateret beretning om forholdene til dechargemyndigheden;

                  8.

                  gentager, at fællesforetagendet blev oprettet i maj 2008, men begyndte at arbejde selvstændigt i november 2010; udtrykker sin bekymring over, at der endnu ikke er blevet udviklet noget regelsæt for bedømmelsen af bidrag i naturalydelser i overensstemmelse med dets finansielle bestemmelser og på grundlag af reglerne om deltagelse i foranstaltninger under syvende rammeprogram; konstaterer ud fra fællesforetagendets svar til Revisionsretten, at det har udarbejdet et udkast til regelsæt i andet kvartal af 2011, og at dette blev fremsendt til bestyrelsen med henblik på vedtagelse i november 2011; opfordrer fællesforetagendet til at opdatere dechargemyndigheden med hensyn til den seneste udvikling omkring vedtagelsen og gennemførelsen af regelsættet;

         Intern revision

                  9.

                  bemærker, at fællesforetagendets finansielle bestemmelser endnu ikke er blevet ændret således, at de omfatter en henvisning til de beføjelser, der tillægges Kommissionens interne revisionstjeneste vedrørende det almindelige budget som helhed;

                  10.

                  bemærker imidlertid, at Kommissionen og fællesforetagendet har taget skridt til at sikre, at Kommissionens interne revisionstjenestes og fællesforetagendets interne revisionsfunktions operationelle roller defineres klart;

         Indkaldelse af forslag og projektforvaltning

                  11.

                  konstaterer ud fra den årlige aktivitetsrapport, at fællesforetagendet i løbet af 2009 afsluttede udvælgelsesproceduren for indkaldelsen af forslag for 2009 ved at underskrive en tilskudsaftale for 28 projekter, og at de første udbetalinger for alle projektkonsortier på nær ét fandt sted ved årets udgang 2010;

                  12.

                  konstaterer ud fra førnævnte rapport, at indkaldelsen af forslag for 2010 blev offentliggjort den 18. juni 2010, og at fællesforetagendets finansielle bidrag til indkaldelsen var på 89 100 000 EUR; noterer, at der inden tidsfristen var indleveret 71 forslag, hvoraf 43 passerede bedømmelsestærsklen, og at kontraktforhandlingerne fandt sted i 2011;

                  13.

                  anmoder fællesforetagendet om at forelægge dechargemyndigheden:

                              —

                              en opdateret rapport om den aktuelle situation for projekterne under indkaldelser af forslag 2009 med hensyn til betalinger og foreløbige resultater

                              —

                              en opdateret rapport om den aktuelle situation for projekterne under indkaldelse af forslag 2010 både med hensyn til kontrakter og betalinger;

                  14.

                  anerkender, at bedømmelsen af indkaldelsen af forslag for 2010 blev foretaget af 32 uafhængige eksperter og en formand, samt at to uafhængige observatører overvågede, at bedømmelsesproceduren blev udført på en fair, upartisk og fortrolig måde; opfordrer fællesforetagendet til at informere dechargemyndigheden om de verifikationsmekanismer, den tager i anvendelse for at sikre eksperternes og observatørernes fuldstændige uafhængighed og for derved at afbøde risikoen for interessekonflikter under bedømmelsen af buddene;

         Manglende værtsstatsaftale

                  15.

                  gentager, at fællesforetagendet meget hurtigt skal indgå en værtsstatsaftale med Belgien om kontorlokaler, privilegier og immuniteter og anden støtte fra Belgien til fællesforetagendet som fastsat i forordning (EF) nr. 521/2008 om dets oprettelse.

         Horisontale bemærkninger om fællesforetagender

                  16.

                  understreger, at Kommissionen indtil nu har oprettet syv fællesforetagender i henhold til artikel 187 i traktaten om Den Europæiske Unions funktionsmåde; bemærker, at der er oprettet seks fællesforetagender (IMI, ARTEMIS, ENIAC, CLEAN SKY, FCH og ITER-F4E) inden for forskningsområdet under Kommissionens GD FTU og INFSO, mens et har til opgave at udvikle det nye lufttrafikstyringssystem (SESAR) på transportområdet, hvis aktiviteter overvåges af GD Mobilitet og Transport;

                  17.

                  bemærker, at de samlede vejledende ressourcer, der skønnes at være nødvendige for fællesforetagenderne i deres levetid, udgør 21 793 000 000 EUR;

                  18.

                  bemærker, at det samlede EU-bidrag, som skønnes nødvendigt for fællesforetagenderne i deres levetid, udgør 11 489 000 000 EUR;

                  19.

                  bemærker, at det samlede EU-bidrag til fællesforetagendernes budgetter for regnskabsåret 2010 beløb sig til 505 000 000 EUR;

                  20.

                  opfordrer Kommissionen til hvert år at stille konsoliderede oplysninger om den samlede årlige finansiering fra Unionens almindelige budget for de enkelte fællesforetagender til rådighed for dechargemyndigheden for at sikre gennemsigtighed og klarhed vedrørende brugen af Unionens midler og genoprette tilliden blandt de europæiske skatteydere;

                  21.

                  glæder sig over fællesforetagendet ARTEMIS' initiativ om at medtage oplysninger om overvågning og revision af sine igangværende projekter i sin årlige aktivitetsrapport; mener, at dette er en praksis, som de øvrige fællesforetagender burde tage op;

                  22.

                  erindrer om, at fællesforetagender er offentlig-private partnerskaber, og at offentlige og private interesser dermed hænger sammen; mener, at man under disse omstændigheder ikke bør afvise muligheden for, at der kan opstå interessekonflikter, men at disse skal håndteres korrekt; opfordrer derfor fællesforetagenderne til at informere dechargemyndigheden om de kontrolmekanismer, der findes inden for deres respektive strukturer, med henblik på at give mulighed for en korrekt administration og forebyggelse af interessekonflikter;

                  23.

                  bemærker, at fællesforetagenderne, med Fællesforetagendet for ITER og Fusionsenergiudvikling som en bemærkelsesværdig undtagelse, er forholdsvis små strukturer, der er koncentreret rent geografisk; mener derfor, at de bør samle deres ressourcer, når dette er muligt;

                  24.

                  opfordrer Revisionsretten til at tilsende dechargemyndigheden en opfølgning på dennes bemærkninger til de enkelte fællesforetagender i deres respektive aktivitetsrapporter for finansåret 2011;

                  25.

                  opfordrer Revisionsretten til inden for en rimelig frist at tilsende Parlamentet en særberetning om merværdien ved at oprette fællesforetagender med henblik på at sikre en effektiv gennemførelse af Unionens programmer for forskning, teknologisk udvikling og demonstration; bemærker endvidere, at den samme beretning bør indeholde en vurdering af effektiviteten af fællesforetagendets oprettelse.

         (1)  EUT C 368 af 16.12.2011, s. 40.

         (2)  EFT L 248 af 16.9.2002, s. 1.

         (3)  EUT L 153 af 12.6.2008, s. 1.

         (4)  EUT L 302 af 19.11.2011, s. 3.

         (5)  EFT L 357 af 31.12.2002, s. 72.


Bilag til afgørelse nr. 1/2000 truffet af AVS-EF-Ambassadørudvalget af 28. februar 2000 om de overgangsforanstaltninger, der skal gælde fra den 1. marts 2000